b"\n_START_ARTICLE_\nSan\xc3\xa7a de Portugal i de Barcelona\n_START_SECTION_\nOr\xc3\xadgens familiars\n_START_PARAGRAPH_\nFilla segona de San\xc3\xa7 I de Portugal i la seva esposa Dol\xc3\xa7a de Barcelona. Per l\xc3\xadnia materna era n\xc3\xa9ta del comte de Barcelona Ramon Berenguer IV i de la reina d'Arag\xc3\xb3 Peronella d'Arag\xc3\xb3.\n_START_SECTION_\nBiografia\n_START_PARAGRAPH_\nA la mort del seu pare, el 1211, San\xc3\xa7a havia d'heretar el castell i la vila d'Alenquer, prop de Lisboa, amb les seves rendes i el dret a fer servir el t\xc3\xadtol de reines. El nou rei, el seu germ\xc3\xa0 Alfons II de Portugal, va obstaculitzar l'execuci\xc3\xb3 del testament que tamb\xc3\xa9 destinava altres terres a les seves germanes Teresa i Mafalda, ja que no volia que els territoris del regne es dividissin. _NEWLINE_Alguns nobles, liderats pel seu germ\xc3\xa0 Pere, van donar suport a les germanes i va esclatar un conflicte, del qual en sort\xc3\xad vencedor el rei. El successor San\xc3\xa7 II de Portugal va acceptar que les seves ties rebessin les rendes, per\xc3\xb2 mantenint el rei el control dels castells i ciutats. A m\xc3\xa9s, les germanes renunciaven a fer servir el t\xc3\xadtol de reines. El 1223, aix\xc3\xad, s'arrib\xc3\xa0 a la pau al regne."